stanford-oval/wikipedia huggingface dataset:
วิทยาการศึกษาสำนึก

สำหรับความหมายอื่น ดูที่ ฮิวริสติก (แก้ความกำกวม)
วิทยาการศึกษาสำนึก หรือ ฮิวริสติก (heuristic) เป็นทั้งศาสตร์และศิลป์ของการค้นหาและการประดิษฐ์ มาจากภาษากรีกเช่นเดียวกับคำว่า ยูเรกา (eureka, εὑρισκω) ซึ่งหมายถึง ข้าพเจ้าพบแล้ว ("I find") การค้นพบฮิวริสติกเป็นผลมาจากความพยายามไตร่ตรองอย่างถึงที่สุด
นักคณิตศาสตร์ชื่อ จอร์จ โพลยา (George Polya) ทำให้ฮิวริสติกได้รับความนิยมในคริสต์ศตวรรษที่ 20 ในหนังสือของเขาที่ชื่อ แก้ปัญหาอย่างไร (How to Solve It) ปกติแล้วเมื่อนักเรียนได้เรียนบทพิสูจน์ทางคณิตศาสตร์แล้ว พวกเขามักไม่ทราบว่าจะหาบทพิสูจน์ดังกล่าวได้อย่างไรเพราะเป็นเรื่องที่ยากมาก หนังสือ แก้ปัญหาอย่างไร ได้เก็บรวบรวมไอเดียเกี่ยวกับฮิวริสติกที่เขาใช้สอนนักศึกษา ซึ่งหนังสือนี้เป็นสิ่งที่ช่วยแนะแนวทางที่มองปัญหาและวิธีการแก้ปัญหาได้
ถ้าเราพบว่าปัญหานั้นทำความเข้าใจได้ยาก ให้ลองวาดรูปดู
ถ้าเราไม่สามารถหาคำตอบได้ ให้ลองสมมติว่าเรามีคำตอบอยู่แล้วและดูว่าคำตอบเหล่านั้นให้อะไรกับเราบ้าง ("ทำงานย้อนหลัง")
ถ้าปัญหานั้นมีลักษณะเป็นนามธรรม ให้ลองนึกถึงตัวอย่างที่จับต้องได้
ให้ลองแก้ปัญหาในกรณีทั่วไปก่อน ("เรื่องประหลาดของนักคิด": แผนการที่มุ่งเป้าสูงกว่ามีโอกาสสำเร็จมากกว่า)
โรงเรียนเทพบดินทร์วิทยาเชียงใหม่

| โรงเรียนเทพบดินทร์วิทยาเชียงใหม่ |
| --- | --- |
Chiangmai Thepbodint School
ที่ตั้ง
6/1 ถ.สนามกีฬา ซ.5 ต.ศรีภูมิ  อ.เมือง จ.เชียงใหม่ 50200
ข้อมูล
ชื่ออื่น: ท.บ. / T.D.
ประเภท: โรงเรียนเอกชน
สถาปนา: ก่อตั้งประมาณ พ.ศ. 2513
เขตการศึกษา: สำนักงานคณะกรรมการการศึกษาเอกชน
สี: เขียว - ขาว
คำขวัญ: เน้นความรู้ คู่คุณธรรม นำวินัย ใฝ่กีฬา
เว็บไซต์: thepbodint.ac.th
โรงเรียนเทพบดินทร์วิทยาเชียงใหม่ เป็นโรงเรียนเอกชนในจังหวัดเชียงใหม่ สังกัดสำนักงานคณะกรรมการการศึกษาเอกชนในจังหวัดเชียงใหม่ ก่อตั้งประมาณ พ.ศ. 2513 เปิดสอนตั้งแต่ระดับชั้น อนุบาล ถึงระดับชั้นมัธยมตอนปลาย
ประวัติ

โรงเรียนเทพบดินทร์วิทยาเชียงใหม่ เป็นโรงเรียนที่อยู่ในสังกัดสำนักงานคณะกรรมการการศึกษาเอกชน (สช.) ตั้งอยู่เลขที่ 6/1 ถนนช้างเผือก ตำบลศรีภูมิ อำเภอเมืองเชียงใหม่ จังหวัดเชียงใหม่ บนเนื้อที่ 4 ไร่ 97 ตารางวา เปิดดำเนินการสอนตามหลักสูตรกระทรวงศึกษาธิการตั้งแต่ปี พ.ศ. 2513 เป็นต้นมา ในลักษณะการลงทุนร่วมกันระหว่าง นายประกอบ สื่อกระแสร์ เจ้าของกรรมสิทธิ์ที่ดิน (ในฐานะผู้รับใบอนุญาต) กับผู้ร่วมลงทุนภายใต้กำหนดระยะเวลา 25 ปี ต่อมาเมื่อวันที่ 26 ตุลาคม พ.ศ. 2533 ได้มีการเปลี่ยนแปลงผู้ดำเนินกิจการใหม่โดยทายาทของเจ้าของกรรมสิทธิ์ที่ดินได้ซื้อโอนกิจการ ทั้งหมดมาดำเนินการแต่ฝ่ายเดียว โดยมี ดร.อุทัย สื่อกระแสร์ เป็นเจ้าของ ผู้รับใบอนุญาต และผู้อำนวยการโรงเรียน
นับตั้งแต่ได้มีการเปลี่ยนแปลงกิจการเป็นต้นมา ผู้ดำเนินการได้ยึดนโยบายที่จะพัฒนาสถาบันการศึกษาให้ไปสู่เป้าหมายด้านคุณภาพและมาตรฐานในทุกด้าน โดยได้มีการปรับปรุงพัฒนาระบบการบริหารการจัดการหลักสูตรกระบวนการจัดการเรียนการสอน อาคารสถานที่ วัสดุอุปกรณ์ เทคโนโลยีที่ ทันสมัยมาใช้ตามลำดับ และในปี พ.ศ. 2544 ได้จัดให้มีการเรียนการสอนระดับชั้นมัธยมศึกษาตอนปลายเป็นปีแรก ทั้งนี้โดยมีเป้าหมายที่จะให้เป็นสถาบันการศึกษาที่สามารถรองรับและให้บริการเยาวชนทั้งจังหวัดเชียงใหม่และจังหวัดใกล้เคียงได้อย่างมีประสิทธิภาพ
ตราสัญลักษณ์ของโรงเรียนเทพบดินทร์วิทยาเชียงใหม่

ตราประจำโรงเรียน เป็นวงกลม 3 วงซ้อนกัน มีรูปยูนิคอร์นกินสตอเบอรี่มรกต5ลูก สื่ิอถึงความสามัคคี ปล่อยรังสีอุลตราไวโอเล็ตเพื่อกู้โลกและมีสกิบิดี้เต้นอยู่หน้าโรงเรียน และมีไฮเทค จะเกิด ยืนดู
อาคารเรียน

ปัจจุบันโรงเรียนเทพบดินทร์วิทยาเชียงใหม่ มีอาคารเรียนจำนวน 5 อาคาร
อาคารอนุบาล
อาคารกอบบุญ
อาคารนเรศ
อาคารวิฆเนศวร์
อาคารเทพบดินทร์
หลักสูตร

โรงเรียนเทพบดินทร์วิทยาเชียงใหม่จัดทำตามหลักสูตรการศึกษา 15 ปี 5 ช่วงชั้น
อนุบาล
ประถมศึกษา
มัธยมศึกษาตอนต้น
มัธยมศึกษาตอนปลาย
แผนกวิทย์-คณิต
แผนกศิลป์-คำนวณ
ผลสัมฤทธิ์ทางการเรียนในการเข้าศึกษาต่อในสถาบันอุดมศึกษา

โรงเรียนเทพบดินทร์วิทยาเชียงใหม่ เปิดการเรียนการสอนระดับชั้น ม.ปลาย  ตั้งแต่ปี 2544 โดยเป้าหมายอย่างแน่ชัดที่มุ่งส่งเสริมให้นักเรียนระดับชั้น ม.ปลาย สามารถเข้าศึกษาสถาบันอุดมศึกษาได้ 100 %  และการที่นักเรียนจะประสบความสำเร็จได้นั้น จะต้องมาจากองค์ประกอบอยู่ 4 ส่วน อันได้แก่ โรงเรียน ครูผู้สอน นักเรียน และผู้ปกครอง  ซึ่งโรงเรียนได้รับความร่วมมือเป็นอย่างดีมาโดยตลอด ปัจจุบันมีนักเรียนระดับชั้น ม.6 จบการศึกษาไปแล้วรวม 16 รุ่น รวม 1,798 คน ซึ่งมีข้อมูลการศึกษาต่อดังนี้
| มหาวิทยาลัย | รวมเป็น 1,798 คน | คิดเป็นร้อยละ |
| --- | --- | --- |
| มหาวิทยาลัยเชียงใหม่ | 590 คน | 32.81 |
| มหาวิทยาลัยแม่โจ้ | 477 คน | 26.53 |
| มหาวิทยาลัยเทคโนโลยีราชมงคลล้านนา | 184 คน | 10.23 |
| มหาวิทยาลัยราชภัฏเชียงใหม่ | 228 คน | 12.68 |
| มหาวิทยาลัยนเรศวร | 61 คน | 3.39 |
| มหาวิทยาลัยแม่ฟ้าหลวง | 57 คน | 3.17 |
| มหาวิทยาลัยพะเยา | 73 คน | 4.06 |
| จุฬาลงกรณ์มหาวิทยาลัย | 2 คน | 0.11 |
| มหาวิทยาลัยเกษตรศาสตร์ | 5 คน | 0.28 |
| มหาวิทยาลัยศิลปากร | 1 คน | 0.06 |
| มหาวิทยาลัยมหิดล | 3 คน | 0.17 |
| มหาวิทยาลัยธรรมศาสตร์ | 7 คน | 0.39 |
| วิทยาลัยพยาบาลบรมราชชนนี | 10 คน | 0.56 |
| โรงเรียนนายร้อยตำรวจสามพราน | 1 คน | 0.06 |
| อื่นๆ | 100 คน | 5.56 |
| รวม | 1,798 คน | 100.00 |
แหล่งข้อมูลอื่น

เว็บไซต์โรงเรียนเทพบดินทร์วิทยาเชียงใหม่
ชุดเครื่องมือภาษาธรรมชาติ

| --- | --- |
ผู้ออกแบบ: Steven Bird, Edward Loper, Ewan Klein
นักพัฒนา: Team NLTK
วันที่เปิดตัว: 2001; 24 ปีที่แล้ว (2001)

รุ่นเสถียร: 3.4    / 17 พฤศจิกายน 2018; 6 ปีก่อน (2018-11-17)
รุ่นทดลอง: 3.0b2    / 21 สิงหาคม 2014; 10 ปีก่อน (2014-08-21)
 
ที่เก็บข้อมูล:  github.com/nltk/nltk  
ภาษาที่เขียน: ไพทอน
ประเภท: การประมวลภาษาธรรมชาติ
สัญญาอนุญาต: Apache 2.0
เว็บไซต์: nltk.org
ชุดเครื่องมือภาษาธรรมชาติ (Natural Language Toolkit) หรือเรียกย่อว่า NLTK  เป็นชุดโปรแกรมสำหรับ การประมวลภาษาธรรมชาติ (NLP) สำหรับภาษาอังกฤษ ซึ่งเขียนเป็นภาษาไพทอน พัฒนาขึ้นโดย Steven Bird และ Edward Lope ในคณะวิทยาคอมพิวเตอร์และสารสนเทศที่ มหาวิทยาลัยเพนซิลเวเนีย
NLTK มีได้รับการพัฒนาขึ้นเพื่อสนับสนุนการวิจัยและสอนในด้านการประมวลภาษาธรรมชาติ หรือสาขาที่เกี่ยวข้อง รวมถึง ภาษาศาสตร์, ประชานศาสตร์, ปัญญาประดิษฐ์ และ การเรียนรู้ของเครื่อง
NLTK ประสบความสำเร็จในการประกอบการเรียนสอน ถูกใช้ใน 32 มหาวิทยาลัย ในอเมริกาและอีก 25 ประเทศใช้ NLTK ในห้องเรียน NLTK สนับสนุนการแบ่งประเภท, ตัดคำ, กำกับไวยากรณ์ประโยค และอื่น ๆ
ดูเพิ่ม

Official website
NLTK book online เก็บถาวร 2018-03-01 ที่ เวย์แบ็กแมชชีน
NLTK development at GitHub
API documentation เก็บถาวร 2018-03-02 ที่ เวย์แบ็กแมชชีน
NLTK Presentation at Baypiggies User Group ที่ยูทูบ. Presented at the Google Campus on 12 June 2007.
ชิงช้าสวรรค์ (รายการโทรทัศน์)

สำหรับความหมายอื่น ดูที่ ชิงช้าสวรรค์ (แก้ความกำกวม)
สำหรับฤดูกาลล่าสุด ดูที่ ชิงช้าสวรรค์ 2025
| ชิงช้าสวรรค์ |
| --- | --- |
ประเภท: ประกวดวงดนตรีลูกทุ่งระดับมัธยมศึกษา
สร้างโดย: เวิร์คพอยท์ เอ็นเทอร์เทนเมนท์
พิธีกร: เขมนิจ จามิกรณ์ (2565–ปัจจุบัน) ณัฐวุฒิ สกิดใจ (2567) บำเรอ ผ่องอินทรกุล (2547–2559, 2565–2566) บุญญาวัลย์ พงษ์สุวรรณ  (2547–2559)[ต้องการแหล่งอ้างอิงดีกว่านี้] วรัทยา นิลคูหา (2555–2559)[ต้องการแหล่งอ้างอิงดีกว่านี้] สิเรียม ภักดีดำรงฤทธิ์ (2547–2553)
กรรมการ: สลา คุณวุฒิ (2547–2559, 2565–ปัจจุบัน) ชุติเดช ทองอยู่ (2547–2559, 2565) จักรวาร เสาธงยุติธรรม (2565–ปัจจุบัน) สุรินทร์ เมทะนี (2555-2557, 2566–ปัจจุบัน)
ดนตรีแก่นเรื่องเปิด: ลาวดำเนินทราย
ประเทศแหล่งกำเนิด: ประเทศไทย
ภาษาต้นฉบับ: ภาษาไทย
จำนวนฤดูกาล: 14
การผลิต
สถานที่ถ่ายทำ: เวิร์คพอยท์สตูดิโอ
ออกอากาศ
เครือข่าย: โมเดิร์นไนน์ทีวี
ออกอากาศ: 6 พฤศจิกายน 2547 (2547-11-06) – 27 ธันวาคม 2557 (2557-12-27)
เครือข่าย: ช่องเวิร์คพอยท์
ออกอากาศ: 3 มกราคม 2558 (2558-01-03) – 2 ธันวาคม 2559 (2559-12-02)[ต้องการแหล่งอ้างอิงดีกว่านี้]
ออกอากาศ: 16 กรกฎาคม 2565 (2565-07-16) – ปัจจุบัน
การแสดงที่เกี่ยวข้อง
ไมค์ทองคำ
ชิงช้าสวรรค์ เป็นรายการโทรทัศน์ที่ผลิตโดย เวิร์คพอยท์ เอ็นเทอร์เทนเมนท์ ออกอากาศครั้งแรกในปี พ.ศ. 2547 ทางโมเดิร์นไนน์ทีวี เริ่มแรกเป็นรายการปกิณกะ ก่อนจะเปลี่ยนเป็นการประกวดวงดนตรีลูกทุ่งเต็มรูปแบบ รายการได้ย้ายไปออกอากาศทางช่องเวิร์คพอยท์ ในปี พ.ศ. 2558 ก่อนจะสิ้นสุดยุคแรกในปีต่อมา และได้กลับมาออกอากาศใหม่ในปี พ.ศ. 2565 ปัจจุบันดำเนินรายการโดย แพนเค้ก - เขมนิจ จามิกรณ์
ประวัติ

ชิงช้าสวรรค์ เป็นรายการโทรทัศน์ที่ผลิตโดย เวิร์คพอยท์ เอ็นเทอร์เทนเมนท์ ออกอากาศครั้งแรกเมื่อวันที่ 6 พฤศจิกายน พ.ศ. 2547 ทางโมเดิร์นไนน์ทีวี โดยช่วงแรกมีพิธีกร คือ โน้ต เชิญยิ้ม, แอน - สิเรียม ภักดีดำรงฤทธิ์ และส้มเช้ง สามช่า ต่อมาในปี พ.ศ. 2553 สิเรียมได้ลาออกจากการเป็นพิธีกร โดยมี จุ๋ย - วรัทยา นิลคูหา ทำหน้าที่แทน และในปี พ.ศ. 2558 ได้ย้ายไปออกอากาศทางช่องเวิร์คพอยท์ โดยออกอากาศจนถึง พ.ศ. 2559 เป็นอันสิ้นสุดยุคแรก
ในปี พ.ศ. 2565 รายการได้กลับมาออกอากาศอีกครั้งในชื่อ ชิงช้าสวรรค์ 2022 โดยมี แพนเค้ก - เขมนิจ จามิกรณ์ เป็นพิธีกรคู่กับโน้ต นอกจากนี้ จักรวาร เสาธงยุติธรรม ยังเข้าร่วมเป็นคณะกรรมการตัดสินวงดนตรีลูกทุ่งระดับมัธยมศึกษา ร่วมกับ สลา คุณวุฒิ และชุติเดช ทองอยู่ ซึ่งเป็นกรรมการมาตั้งแต่รายการยุคแรกอีกด้วย ก่อนที่ในปี พ.ศ. 2566 จะมีการเปลี่ยนกรรมการจากชุติเดชเป็น สุรินทร์ เมทะนี และในปี พ.ศ. 2567 มีการเปลี่ยนพิธีกรจากโน้ตเป็น ป๋อ - ณัฐวุฒิ สกิดใจ
พิธีกร

โน้ต เชิญยิ้ม (6 พฤศจิกายน พ.ศ. 2547 - 2 ธันวาคม พ.ศ. 2559, 16 กรกฎาคม พ.ศ. 2565 - 20​ พฤษภาคม​ พ.ศ.​ 2566)
ส้มเช้ง สามช่า (6 พฤศจิกายน พ.ศ. 2547 - 2 ธันวาคม พ.ศ. 2559)
สิเรียม ภักดีดำรงฤทธิ์ (6 พฤศจิกายน พ.ศ. 2547 - 12 ธันวาคม พ.ศ. 2552)
วรัทยา นิลคูหา (9 ตุลาคม พ.ศ. 2553 - 2 ธันวาคม พ.ศ. 2559)
เขมนิจ จามิกรณ์ (16 กรกฎาคม พ.ศ. 2565 - ปัจจุบัน)
สุดารัตน์ บุตรพรม (21 มกราคม พ.ศ. 2566)
ณัฐวุฒิ สกิดใจ (5 มกราคม - 25 พฤษภาคม พ.ศ. 2567)
ภาณุพรรณ จันทนะวงษ์ (3 มกราคม พ.ศ. 2568)
รูปแบบรายการ

ชิงช้าสวรรค์ มีรูปแบบรายการที่ได้แรงบันดาลใจมาจากงานวัด โดยในระยะแรกเป็นรายการปกิณกะ ประกอบด้วยช่วงสัมภาษณ์ การให้คะแนนร้านอาหาร ละครสั้น และการประกวดวงดนตรีลูกทุ่งระดับมัธยมศึกษา โดยคู่แรกที่ทำการแข่งขันคือ โรงเรียนราชินีบูรณะ พบกับ โรงเรียนสายน้ำผึ้ง ในพระอุปถัมภ์ฯ ต่อมาจึงปรับรูปแบบเป็นการประกวดวงดนตรีลูกทุ่งเป็นหลัก
รูปแบบรายการ > ชิงช้าสวรรค์คอนเทสต์

การประกวดวงดนตรีลูกทุ่งระดับมัธยมศึกษาในรายการชิงช้าสวรรค์ยุคแรก แบ่งการแข่งขันเป็นฤดู มีทั้งหมด 3 ฤดู ได้แก่ ฤดูหนาว, ฤดูฝน และฤดูร้อน ตัดสินโดยคณะกรรมการผู้เชี่ยวชาญด้านเพลงและวงดนตรีลูกทุ่งจำนวน 3 คนในรอบการแข่งขันประจำฤดู และเพิ่มเป็น 7 คนในรอบแชมป์ออฟเดอะแชมป์ โดยนอกจากสลา คุณวุฒิ และชุติเดช ทองอยู่ ที่เป็นคณะกรรมการมาตั้งแต่ปีแรก ยังมีศิลปินลูกทุ่งและครูเพลงสลับสับเปลี่ยนหมุนเวียนเป็นกรรมการผู้ทรงคุณวุฒิ เช่น แดน บุรีรัมย์, ลพ บุรีรัตน์, ชลธี ธารทอง, ประยงค์ ชื่นเย็น, ธนิสร์ ศรีกลิ่นดี, วสุ ห้าวหาญ, และหนู มิเตอร์ เป็นต้น
เมื่อแข่งขันครบสามฤดู แชมป์และรองแชมป์ประจำฤดูจะเข้ามาแข่งขันรอบแชมป์ออฟเดอะแชมป์ (รองแชมป์ประจำฤดูสามารถเข้าร่วมรอบแชมป์ออฟเดอะแชมป์ได้ ตั้งแต่ปีที่ 3 เป็นต้นไป) โดยในปี พ.ศ. 2548–2558 แข่งกันใน 3 ประเภทเพลง คือ เพลงช้า เพลงเร็ว และเพลงถนัด ทีมที่มีคะแนนรวมทุกประเภทเพลงสูงสุด จะได้ครองถ้วยพระราชทานสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ซึ่งออกแบบโดยเฉลิมชัย โฆษิตพิพัฒน์
ในช่วงปีแรกผู้ชนะรอบแชมป์ออฟเดอะแชมป์ จะได้รับถ้วยพระราชทานพร้อมทุนการศึกษา 100,000 บาท และตั๋วเครื่องบินไปกลับ กรุงเทพ-ดิสนี่ย์แลนด์ ฮ่องกง 40 ที่นั่ง ปีต่อ ๆ มา ผู้ชนะจะได้รับถ้วยพระราชทานพร้อมทุนการศึกษามูลค่า 1,000,000 บาท
โรงเรียนจ่านกร้อง จังหวัดพิษณุโลก เป็นสถาบันที่ประสบความสำเร็จมากที่สุดในการประกวดยุคแรก โดยครองถ้วยแชมป์ออฟเดอะแชมป์ของรายการมากที่สุด คือ 3 สมัย รองลงมาคือ โรงเรียนเทพมิตรศึกษา จังหวัดสุราษฎร์ธานี ที่ได้แชมป์ออฟเดอะแชมป์ 2 สมัย อันดับสามคือ โรงเรียนบัวใหญ่ จังหวัดนครราชสีมา ที่ได้รองแชมป์ออฟเดอะแชมป์ 3 สมัย นอกจากนี้ พิชิตชัย ศรีเครือ นักร้องนำของวงดนตรีลูกทุ่งโรงเรียนจ่านกร้องในการครองแชมป์สองสมัยแรก ยังเป็นศิลปินที่มีชื่อเสียงอีกด้วย
รูปแบบรายการ > พ.ศ. 2565 - ปัจจุบัน

การประกวดวงดนตรีลูกทุ่งระดับมัธยมศึกษาในชิงช้าสวรรค์ 2022 ได้ปรับรูปแบบการประกวดในรอบคัดเลือก เป็นการตระเวนไปตามภูมิภาคต่าง ๆ โดยรับสมัครพร้อมคัดเลือกผู้เข้าแข่งขันใน 5 จังหวัดของแต่ละภาค ได้แก่ เชียงใหม่, ขอนแก่น, ชลบุรี, ปทุมธานี และนครศรีธรรมราช เพื่อคัดเลือกวงดนตรีลูกทุ่งระดับมัธยมศึกษา 20 ทีม เข้าแข่งขันในรอบการออกอากาศของรายการ ทีมที่ชนะการประกวดจะครองถ้วยพระราชทานพร้อมทุนการศึกษา 1,000,000 บาท โดยทีมที่ชนะเลิศได้แก่ โรงเรียนประโคนชัยพิทยาคม รองชนะเลิศอันดับ 1 โรงเรียนยุพราชวิทยาลัย และรองชนะเลิศอันดับ 2 โรงเรียนเชียงกลมวิทยา
ต่อมา ชิงช้าสวรรค์ 2023 ได้กลับมาอีกครั้ง พร้อมกับการเปิดตัว 16 โรงเรียนที่ผ่านเข้ารอบสู่รอบเปิดวง โดยได้มีการถ่ายทำการจับฉลากจับคู่การแข่งขันในรอบเปิดวงของทั้ง 16 ทีม ใน Episode ที่ 1 โดยโรงเรียนที่ผ่านเข้ารอบสู่รอบชิงชนะเลิศได้แก่ โรงเรียนนาหลวง กรุงเทพมหานคร และ โรงเรียนเทศบาล 4 (เพาะชำ) จ.นครราชสีมา ซึ่งผลสรุปออกมาว่า โรงเรียนเทศบาล 4 (เพาะชำ) สามารถคว้าแชมป์ไปครองได้สำเร็จ รับถ้วยพระราชทานพร้อมทุนการศึกษา 1,000,000 บาท
รูปแบบรายการ > ช่วงของรายการในอดีต

นอกจากการประกวดวงดนตรีลูกทุ่งระดับมัธยมศึกษาแล้ว ครั้งเมื่อรายการยังมีรูปแบบเป็นปกิณกะ ยังประกอบด้วยช่วงต่าง ๆ เพิ่มเติม เช่น
เต๊นท์ของแปลก – รวมเรื่องราวพิศวงทั่วไทย
แวะหลังวิก – สัมภาษณ์แขกรับเชิญ
แผงเทป – นำเสนอศิลปินที่ได้รับความนิยม โดยมีสินเจริญ บราเธอร์สร่วมเป็นพิธีกรเฉพาะช่วงนี้
ร้านอร่อยร้อยเหรียญ – การแข่งขันทำอาหารจานเดียวให้คณะกรรมการและผู้ชมในห้องส่งตัดสิน
เรื่องสั้นตลาดสด – ซิทคอมสั้น ซึ่งในระยะแรกนำแสดงโดยส้มเช้ง สามช่า, แอนนี่ บรู๊ค และ นก - วนิดา แสงสุข ต่อมา หมู - พิมพ์ผกา เสียงสมบุญ ได้เข้ามาแสดงแทนในบทของนก และ ปุยฝ้าย - ณัฎฐพัชร์ วิภัทรเดชตระกูล แสดงแทนในบทที่ใกล้เคียงกับแอนนี่
เสียงดีมีค่าเทอม – การประกวดร้องเพลงของนักเรียนระดับประถมศึกษา
ชิงช้าสวรรค์ประถมคอนเทสต์ – การประกวดร้องเพลงลูกทุ่งพร้อมหางเครื่องระดับประถมศึกษา
ชิงช้าสวรรค์ ลูกทุ่งโอทอป – การประกวดร้องเพลงของตัวแทนประจำตำบล ซึ่งต่อมาได้แยกออกเป็นอีกหนึ่งรายการ
ชิงช้าสวรรค์เทิดไท้องค์ราชันย์ – การประกวดวงดนตรีเพลงพระราชนิพนธ์ ระดับมัธยมศึกษาและประกาศนียบัตรวิชาชีพพร้อมหางเครื่อง ชิงถ้วยพระราชทานพร้อมทุนการศึกษา 500,000 บาท
โอ้โฮบางกอก – เป็นช่วงที่ติดตามเบื้องหลังของโรงเรียนก่อนทำการแข่งขันในรายการของสัปดาห์นั้น ๆ หรือ ในบางครั้งอาจจะบุกไปถึงโรงเรียน เพื่อติดตามเส้นทางการแข่งขันที่ผ่านมา และเบื้องหลังการซ้อมในโรงเรียน ก่อนทำการแข่งขันในรอบสำคัญ เช่น รอบชิงแชมป์ฤดู และ รอบ Champ of the Champ รวมถึงการจับฉลากการแข่งขัน นอกจากนี้ ยังมีการเก็บภาพบรรยากาศติดตามการเดินทางท่องเที่ยวฮ่องกงดิสนีย์แลนด์ ซึ่งเป็น 1 ในของรางวัลของรายการสำหรับโรงเรียนที่ชนะ Champ of The Champ ตั้งแต่ปี 2-6 โดยใช้ชื่อช่วงพิเศษว่า โอ้โฮฮ่องกง
ตะลุยหลังเต็นท์ – เป็นช่วงที่เพิ่มขึ้นมาในชิงช้าสวรรค์ 2024 เฉพาะที่ออกอากาศในวันเสาร์ มีรูปแบบเหมือนกับช่วง โอ้โฮบางกอก ทุกประการ
รายชื่อโรงเรียนที่เป็นแชมป์ และรองแชมป์ ชิงช้าสวรรค์ประถมคอนเทสต์

| ปี | รองชนะเลิศ | รองชนะเลิศ | รองชนะเลิศ | รองชนะเลิศ | แชมป์ |
| --- | --- | --- | --- | --- | --- |
รายชื่อโรงเรียนที่เป็นแชมป์ และรองชิงช้าสวรรค์เทิดไท้องค์ราชันย์

| ปี | รองชนะเลิศ | รองชนะเลิศ | รองชนะเลิศ | รองชนะเลิศ | แชมป์ |
| --- | --- | --- | --- | --- | --- |
สิ่งสืบเนื่อง > รายการย่อย

เวิร์คพอยท์ได้สร้างรายการโทรทัศน์ที่มีองค์ประกอบมาจากรายการชิงช้าสวรรค์ เช่น ไมค์ทองคำ, ไมค์ทองคำเด็ก, ไมค์ทองคำ หมอลำฝังเพชร, ไมค์หมดหนี้ และเพชรตัดเพชร เป็นต้น
นอกจากนี้ ในช่วงปี พ.ศ. 2559 ตัวรายการชิงช้าสวรรค์เองก็มีการสร้างรายการย่อย "ชิงช้าสวรรค์ ลูกทุ่งโอทอป" (ต่อมาเปลี่ยนชื่อเป็น "ชิงช้าสวรรค์ โอทอป") ซึ่งเดิมเป็นช่วงหนึ่งของรายการหลัก แต่ต่อมาได้แยกจัดเป็นอีกหนึ่งรายการ โดยเป็นการประกวดร้องเพลงของตัวแทนประจำตำบล พร้อมนำเสนอผลิตภัณฑ์เด่นประจำตำบลนั้น ๆ โดยมีศิลปินลูกทุ่งสลับสับเปลี่ยนเป็นกรรมการในทุกสัปดาห์
ในปี พ.ศ. 2566 ชิงช้าสวรรค์มีสร้างรายการย่อยอีก 1 รายการ คือ "ชิงช้าสวรรค์ ร้องคู่สิบ" โดยนำนักร้องนำจากวงดนตรีลูกทุ่งที่เข้าประกวดในรายการชิงช้าสวรรค์ มาเป็นผู้เข้าแข่งขัน ร้องเพลงร่วมกับศิลปินมืออาชีพจำนวน 10 คน โดยมีกติกาคล้ายกับรายการนักร้องสองไมค์ นั่นคือคะแนนจะมาจากสลา คุณวุฒิ ซึ่งเป็นกรรมการหลัก และศิลปินอีก 9 คนที่ไม่ได้ร่วมร้องเพลงกับผู้เข้าแข่งขันในแต่ละรอบ ถ้าหากผู้เข้าแข่งขันได้คะแนนตั้งแต่ 7 คะแนนขึ้นไป จะได้รับทุนการศึกษาสะสมรอบละ 3,000 บาท (หรือได้รับโบนัสเป็น 5,000 บาท หากได้คะแนนเต็ม 10 คะแนนในรอบนั้น ๆ) และได้แข่งขันต่อไปในแต่ละรอบ จนกระทั่งครบ 10 คน นั่นคือมีโอกาสได้รับทุนการศึกษาสูงสุดที่ 50,000 บาท และหลังจากผ่านทั้ง 10 รอบ ผู้เข้าแข่งขันจะได้รับประกาศนียบัตรจากสลา พร้อมลายมือชื่อจากสลาและศิลปินทั้ง 10 คน
สิ่งสืบเนื่อง > ชิงช้าสวรรค์ ไอดอล

ในปี พ.ศ. 2566 รายการชิงช้าสวรรค์ได้เปิดตัววงเกิร์ลกรุปแนวลูกทุ่ง ในชื่อว่า "ชิงช้าสวรรค์ ไอดอล" โดยมีสมาชิกจำนวน 5 คน (ต่อมาลดเหลือ 4 คน) จากวงดนตรีลูกทุ่งที่เข้าประกวดในรายการชิงช้าสวรรค์จำนวน 4 โรงเรียน
รางวัลที่ได้รับ

รางวัลโทรทัศน์ทองคำ ครั้งที่ 20 ประจำปี พ.ศ. 2548 สาขารายการปกิณกะดีเด่น
รางวัลราชบัณฑิตยสถานสรรเสริญ โดย สำนักงานราชบัณฑิตยสภา ประจำปี พ.ศ. 2557 ประเภทผู้ดำเนินรายการหญิงผู้ใช้ภาษาไทยดีเด่น (วรัทยา นิลคูหา)
ข้อวิจารณ์

แม้ชิงช้าสวรรค์ในยุคแรกจะสร้างกระแสวงดนตรีลูกทุ่งระดับมัธยมศึกษา แต่บรรณวัชรจากคมชัดลึกวิจารณ์ว่าการประกวดวงดังกล่าวทำให้แต่ละโรงเรียนทุ่มงบประมาณจำนวนมากกับการสร้างวงดนตรี ทำให้วงดนตรีลูกทุ่งที่เข้ามาประกวดดูเป็นวงในอุดมคติมากเกินไป และผู้บริหารสถานศึกษาบางแห่งก็อาจใช้โอกาสนี้ในการสร้างชื่อเสียงให้ตนเอง มากกว่าส่งเสริมให้เยาวชนมีใจรักเพลงลูกทุ่งอย่างแท้จริง
ในเดือนมีนาคม พ.ศ. 2555 ผู้บริหารโรงเรียนแห่งหนึ่งร้องเรียนกับทางเวิร์คพอยท์ในประเด็นการตัดสินที่ไม่เป็นธรรมต่อสถาบันของตน และในเดือนกันยายนปีเดียวกัน ผู้ใช้สื่อสังคมออนไลน์บางส่วนวิจารณ์ว่า รายการจงใจใช้ความเศร้าของผู้สูญเสียบุคคลอันเป็นที่รักของผู้เข้าแข่งขันโรงเรียนหนึ่ง เพื่อสร้างความนิยมของตัวรายการเอง ขณะเดียวกัน ผู้ใช้สื่อสังคมออนไลน์ ก็ได้มีการวิจารณ์ถึงการทำหน้าที่พิธีกรของโน้ต เชิญยิ้ม ด้วย
ดูเพิ่ม

ไมค์ทองคำ
เดฟแจมเรเคิดดิงส์

| เดฟแจมเรเคิดดิงส์ |
| --- | --- |

บริษัทแม่: ยูนิเวอร์แซลมิวสิกกรุป
ก่อตั้ง: ค.ศ. 1983 (1983)
ผู้ก่อตั้ง: ริก รูบิน รัสเซลล์ ซิมมอนส์
จัดจำหน่าย: ยูนิเวอร์ซัลมิวสิกดิสทริบิวชัน (สหรัฐอเมริกา) เวอร์จินอีเอ็มไอเรเคิดส์ (สหราชอาณาจักร)  ยูนิเวอร์ซัลมิวสิคกรุ๊ป (ทั่วโลก)
แนวเพลง: หลากหลายแนว
ประเทศต้นกำเนิด: สหรัฐ
ที่ตั้ง: นครนิวยอร์ก
เว็บไซต์: defjam.com
เดฟแจมเรเคิดดิงส์ (อังกฤษ: Def Jam Recordings) เป็นค่ายเพลงอเมริกัน ที่มุ่งเน้นศิลปินแนวฮิปฮอป เป็นเจ้าของโดยยูนิเวอร์ซัลมิวสิคกรุ๊ป ในสหราชอาณาจักร ค่ายเพลงจะใช้ชื่อว่า เดฟแจมยูเค และมีการดำเนินการผ่านเวอร์จินอีเอ็มไอเรเคิดส์, ส่วนในประเทศญี่ปุ่นจะชื่อว่า เดฟแจมเจแปน ดำเนินการผ่านยูนิเวอร์ซัลมิวสิกเจแปน ค่ายเพลงนี้มีค่ายเพลงในสังกัดอีกหลายค่าย ได้แก่ กูดมิวสิก ของคานเย เวสต์, ดิสเทิร์บบิงดาพีซ ของลูดาคริส, และเออาร์เทียมเรเคิดดิงส์ ของโนไอ.ดี.
การเปิดตัวในสาขาประเทศไทย

เดฟแจมไทยแลนด์ ดำเนินการผ่านยูนิเวอร์ซัลมิวสิคไทยแลนด์ ปริญญา อินทชัย หรือ Daboyway สมาชิกวงไทยเทเนี่ยม ได้มาเซ็นสัญญาในค่ายฯ คนแรก  วันที่ 23 พฤษภาคม 2019 ได้ปล่อยซิงเกิ้ล "วันอะไร" แก่สาธารณะชนอย่างเป็นทางการ และได้ปล่อยอัลบั้มเดี่ยว "Daboyway" ในวันที่ 7 มีนาคม 2020
และได้ศิลปิน-โปรดิวเซอร์ Zigga Rice (Ziggavoy และ Stickyrice Killah), แร๊พเปอร์มากฝืมือ ARTRILLA และ TARVETHZ
ปัจจุบัน เดฟแจมไทยแลนด์ กำลังมีโปรเจกต์ Def Jam Thailand Compilation Vol. 1 ที่รวบรวมแร๊พเปอร์ชั้นนำของไทยมาร่วมโปรเจกต์ และได้ปล่อยในวันที่ 11 กันยายน 2020
ศิลปินในสังกัดในปัจจุบัน

070 Shake
2 Chainz
Alessia Cara
Amir Obé
Arlissa
Ashton Travis
Beau Young Prince
Bernard Jabs
Bibi Bourelly
Big Lenbo
Big Sean
Billz
Bobby Sessions
Carson Lueders
Cosha TG
Damian Lemar Hudson
DaniLeigh
Desiigner
DMX
Fabolous
Fetty Luciano
Fredo Bang
Hit-Boy
Jadakiss
Jeezy
Jeremih
Jhené Aiko
John Lindahl
Justin Bieber
Juelz Santana
Kaash Paige
Kajo
Kanye West
Kids See Ghosts (Kanye West และ Kid Cudi)
Krept and Konan
Landstrip Chip
Logic
Lul G
Maxo
Nas
Nasty C
Nimic Revenue
Payroll & Cardo
Pusha T
Pvrx
Q-Tip
Rihanna
Saint Bodhi
S3nsi Molly & Lil Brook
Sneakk
Striiipes
Suzi Wu
Teyana Taylor
TJ Porter
Trouble
Valee
YFL Kelvin
YG
YK Osiris
Yung Tory
แหล่งข้อมูลอื่น

Interview with Shakir Stewart, HitQuarters Nov 5
เมขลา

| เมขลา |
| --- | --- |
เทพีแห่งทะเล
เมขลากับรามสูร
เป็นที่บูชาใน: พุทธ
อาวุธ: ดวงแก้ว
เป็นที่นับถือใน: กัมพูชา ·  พม่า · ไทย
เมขลา หรือ มณีเมขลา เป็นเทพธิดาประจำทะเล และเป็นนางผู้ถือดวงแก้วล่อให้รามสูรขว้างขวานจนทำให้เกิดฟ้าร้อง แต่นางก็โยนแก้วล่อไปล่อมาทำให้เกิดฟ้าแลบแสบตา ทั้งนี้ท้าวโลกบาลทั้งสี่ได้มอบหมายให้คอยช่วยเหลือผู้มีบุญญาที่ตกน้ำ โดยปรากฏในชาดกเรื่อง พระมหาชนก ซึ่งเมขลาเข้าช่วยเหลือเจ้าชายมหาชนกจากเรืออัปปาง และปรากฏใน สมุทรโฆษคำฉันท์ ฉบับสมเด็จพระมหาสมณเจ้า กรมพระปรมานุชิตชิโนรส ก็มีการกล่าวถึงเมขลาเข้าช่วยพระสมุทรโฆษที่ลอยคออยู่กลางทะเลเจ็ดวัน
ทั้งนี้ฉากรามสูรไล่จับเมขลาไม่ปรากฏในวรรณคดีอินเดียใด ๆ แต่ในประเทศไทยมีการประดิษฐ์ฉากดังกล่าวให้เป็นท่าระบำที่มีลักษณะสนุกสนานสำหรับการแสดงเบิกโรง
ที่มาของชื่อ

เมขลา เป็นภาษาบาลี แปลว่า "สายรัดเอว" หรือ "เข็มขัดสตรี" บ้างว่าหมายถึงจับปิ้ง อันเป็นเครื่องประดับอวัยวะเพศหญิง  ประเทศไทยใช้ชื่อ "เมขลา" มาตั้งเป็นชื่อของพายุหมุนเขตร้อนในปี พ.ศ. 2548 และ 2551 ตามลำดับ นอกจากนี้ยังใช้เป็นชื่อรางวัลผลงานดีเด่นทางโทรทัศน์ และศูนย์ป้องกันวิกฤตน้ำ
ประวัติ

ในอรรถกถาสังขชาดกระบุว่าเมขลาเป็นเทพธิดาที่ได้รับมอบหมายจากท้าวโลกบาลทั้ง 4 เพื่ออารักขาทะเล โดยสั่งว่าถ้าเรือมาแตกลง มนุษย์ที่ถือไตรสรณคมน์ก็ดี มีศีลสมบูรณ์ก็ดี ปฏิบัติชอบในมารดาบิดาก็ดี มาตกทุกข์ในสมุทรนี้ พึงพิทักษ์รักษาเขาไว้
ตามนิยายพื้นบ้านของไทย ได้ยกเรื่องเมขลามาอธิบายเกี่ยวกับปรากฏการณ์ฟ้าแลบและฟ้าร้อง โดยเล่าว่าเมขลามีแก้ววิเศษประจำตัว รามสูรเห็นดังนั้นก็พอใจในดวงแก้วและความงามของเมขลาจึงเที่ยวไล่จับ เมื่อจับไม่ทันก็เอาขวานขว้างแต่ไม่ถูก เนื่องจากนางใช้แก้วล่อจนมีแสงเป็นฟ้าแลบทำให้รามสูรตาพร่ามัวขว้างขวานไม่ถูก บ้างว่าเป็นเพราะรามสูร เมขลา และพระประชุนมาชุมนุมรื่นเริงกัน พระประชุนคือพระอินทร์ในสมัยพระเวทที่มีหน้าที่ทำให้เกิดพายุฝน พระอินทร์ในหน้าที่นี้เรียกว่า ปรรชันยะ หรือ ปรรชัยนวาต ไทยเรียกเป็นพระประชุน เมื่อมีการชุมนุมรื่นเริงกันของเทพแห่งฝน เมขลาผู้มีดวงแก้วและรามสูรผู้มีขวานจึงทำให้เกิดฟ้าแลบ ฟ้าร้อง ฟ้าผ่า เข้าใจว่าเดิมคงเป็นมุขปาฐะเล่าเรื่องดินฟ้าอากาศของคนสมัยก่อน โดยให้เสียงฟ้าร้องเป็นยักษ์ถือขวาน นางฟ้าถือดวงมณี และให้สภาพอากาศเป็นเทวดา ภายหลังจึงแผลงให้เป็นอินเดียด้วยการใส่ชื่อเทวดาที่มีลักษณะคล้ายกันคือ รามสูร เมขลา และอรชุน ตามลำดับ
ขณะที่เสฐียรโกเศศและนาคะประทีปกล่าวถึงเมขลาว่านางสมุทรเทวี คือเทพธิดารักษาสมุทรไท และเทพธิดาสำหรับฝน ในวรรณคดี เฉลิมไตรภพ ได้อธิบายว่า มีพระยามังกรการตนหนึ่งอมแก้วไว้เสมอ จะไปไหนก็เอาดวงแก้วทูนศีรษะไว้ มังกรการได้แปลงเป็นเทวดาไปสมสู่กับนางฟ้ามีบุตรีชื่อ เมขลา เมื่อเจริญวัยขึ้นมีความงามยิ่ง มังกรการได้นำบุตรีและดวงแก้วไปมอบแก่พระอิศวร ครั้งหนึ่งเมขลาได้ขโมยดวงแก้ววิเศษนั้นไป ราหูผู้มีครึ่งตัวเพราะถูกจักรพระนารายณ์เมื่อครั้งแปลงเป็นเทวดาไปดื่มน้ำอมฤต ได้อาสาไปจับเมขลา และได้ชวนรามสูรผู้เพื่อนไปด้วย รามสูรได้ขว้างขวานจนกลายเป็นฟ้าลั่น ดังที่สุนทรภู่ได้แต่งกลอนอธิบายการล่อแก้วของเมขลาและการขว้างขวานของรามสูรไว้ ความว่า
| 0 | 1 | 2 |
| --- | --- | --- |
| ๏ เมขลากล้าแกล้ว |  | ล่อแก้วแววไว |
| โยนสว่างเหมือนอย่างไฟ |  | ปลาบไนยเนตรมาร |
| 0 | 1 | 2 |
| --- | --- | --- |
| ๏ หน้ามืดฮืดฮาด |  | เกรี้ยวกราดโกรธทยาน |
| แค้นนางขว้างขวาน |  | เปรี้ยงสท้านโลกา |
| 0 | 1 | 2 |
| --- | --- | --- |
| ๏ ฤทธิ์แก้วแคล้วคลาศ |  | ยิ่งกริ้วกราดโกรธา |
| โลดไล่ไขว่คว้า |  | เมขลาล่อเวียน |
| 0 | 1 | 2 |
| --- | --- | --- |
| ๏ ยักษ์โถมโจมโจน |  | นางก็โยนวิเชียร |
| หลีกลัดฉวัดเฉวียน |  | ล่อเวียนวงวล |
| 0 | 1 | 2 |
| --- | --- | --- |
| ๏ เปรี้ยงเปรี้ยงเสียงขวาน |  | ก้องสท้านสากล |
| ไล่นางกลางฝน |  | มืดมนท์ในเมฆา |
| 0 | 1 | 2 |
| --- | --- | --- |
| ๏ นวลนางนั้นช่างล่อ |  | รั้งรอร่อนรา |
| เวียนรไวไปมา |  | ในจักรราศีเอย ๚ |
ในวรรณคดีเรื่อง รามเกียรติ์ พระราชนิพนธ์ในพระบาทสมเด็จพระพุทธยอดฟ้าจุฬาโลกมหาราชว่า เทศกาลวสันต์คราวหนึ่งนางอัปสรและเทวดาต่าง ๆ มาร่วมจับระบำกัน เมขลาเองก็ถือแก้วมณีไปร่วมจับระบำด้วย รามสูรเห็นดังนั้นจึงไล่จับนางเมขลา แต่พระอรชุนเหาะมาพอดี ด้วยความโกรธรามสูรจึงจับสองขาพระอรชุนไปฟาดเหลี่ยมเขาพระสุเมรุจนตาย
ลักษณะ

ในบทเห่กล่อมพระบรรทม เห่เรื่อง "จับระบำ" ที่แต่งโดยสุนทรภู่ ได้พรรณนาเกี่ยวกับลักษณะของเมขลาที่กำลังล่อแก้วอยู่บนท้องฟ้า และมีความงามดุจกินรี ความว่า
| 0 | 1 | 2 |
| --- | --- | --- |
| เห่เอยนางเอก |  | มณีเมขลา |
| ลอยเร่ในเมฆา |  | ถือจินดาดั่งดวงดาว |
| 0 | 1 | 2 |
| --- | --- | --- |
| โยนเล่นเห็นแก้ว |  | สว่างแวววามวาว |
| ลอยฟ้าเวหาหาว |  | รูปราวกับกินรี |
| 0 | 1 | 2 |
| --- | --- | --- |
| ทรงเครื่องเรืองจำรัส |  | อร่ามรัศมีฉวี |
| ชูช่วงดวงมณี |  | เลื่อนลอยลีลามา |
| 0 | 1 | 2 |
| --- | --- | --- |
| เลียบรอบขอบทวีป |  | อยู่กลางกลีบเมฆา |
| เชยชมยมนา |  | เฝ้ารักษาสินธุ |
เมขลาในประเทศต่าง ๆ > เอเชียตะวันออกเฉียงใต้

เรื่องราวของเมขลา มักปรากฏตามจิตกรรมฝาผนังของวัดในประเทศอุษาคเนย์ที่นับถือพุทธศาสนาโดยภาพมาจากฉากในเรื่อง พระมหาชนก โดยในไทยและกัมพูชาได้มีการแสดง "เมขลาล่อแก้ว" ทั้งนี้ในราชสำนักกัมพูชาได้มีพิธีกรรมขอฝนด้วยการเต้นดังกล่าวเพื่อเป็นการบวงสรวงเทวดาเพื่อบังคับฝน ถือเป็นเรื่องสวัสดิมงคล โดยชาวเขมรเชื่อว่าแก้วของเมขลาคือไฟแลบ แต่ตามหลักปรณัมศาสตร์ ควรเป็นสัญลักษณ์ของพระจันทร์เสียมากกว่า ส่วนในไทยโดยมากเชื่อว่าเมขลาคือเทพธิดารักษาสมุทรไท
ในอดีตชนชั้นสูงในไทยมักระบำเบิกโรงเมขลารามสูรโดยถือเป็นมงคล มีหลักฐานว่ามีอยู่ในราชสำนักมาตั้งแต่สมัยกรุงศรีอยุธยา และเป็นต้นตำรับของละครใน ซึ่งตกทอดมาจนถึงยุครัตนโกสินทร์ ส่วนโรงละครเองก็ประดับประดารูปสลักหรือภาพวาดเมขลารามสูรล่อแก้วถือเป็นมงคลอีกเช่นกัน